open-index/open-wikipedia-markdown huggingface dataset:
Mikuláš Russnák

alt=Biskupský vikár Mikuláš Russnák, jeho podpis a pečiatka|náhľad|Podpis a pečiatka Generálneho biskupského vikára Mikuláša Russnáka z roku 1922
**Mikuláš Russnák** (* 30. apríl 1878, Sopkovce – † 1954, Bratislava) bol gréckokatolícky kňaz. Pochádzal z kňazskej rodiny Pavla Russnáka a jeho manželky Julianny Brinskej. V roku 1900 bol vysvätený za kňaza, v nasledujúcom roku sa stal doktorom teológie. O rok nato bol vymenovaný za vicerektora seminára v Prešove.

V rokoch 19181927 bol generálnym vikárom Prešovskej eparchie.

V roku 1914 bol vymenovaný za kolegiálneho profesora na univerzite v Budapešti a prešovský biskup ho vymenoval za profesora dogmatiky v Prešove. V roku 1936 sa stal profesorom na teologickej fakulte v Bratislave a na istý čas tam pôsobil aj ako dekan.

Po likvidácii gréckokatolíckej cirkvi v 50. rokoch bol internovaný a zomrel v Bratislave.

Je známy ako vzdelaný autor v oblasti teológie.

## Externé odkazy
* Vikár Dr. Mikuláš Russnák (1918 – 1927)
* Záznam o narodení a krste v matrike indexovaný záznam číslo 2; pokrstený ako Miklós Rusznak

Kategória:Narodenia 30. apríla
Kategória:Narodenia v 1878
Kategória:Úmrtia v 1954
Kategória:Slovenskí gréckokatolícki kňazi
Kategória:Slovenskí teológovia
Kategória:Katolícki teológovia 20. storočia
Kategória:Osobnosti zo Sopkoviec
Dionizije Njaradi

**Dionizije Njaradi** alebo **Dionýz Njarady** alebo **Dionýz Nyáradi** (* 10. október 1874, Ruski Krstur, Srbsko – † 14. apríl 1940, Mrzle Pole, Juhoslávia) bol gréckokatolícky biskup a eparcha Eparchie Križevci v Juhoslávii.

Narodil sa v rodine, ktorej korene siahali na východné Slovensko.

V r. 1899 bol vysvätený za kňaza. V r. 1915 prijal v Ríme biskupskú vysviacku. Následne až do r. 1920 pôsobil ako apoštolský administrátor v eparchii Križevci. Od r. 1920 tam bol ustanovený za riadneho sídelného biskupa.

V rokoch 1922 – 1927 bol aj apoštolským administrátorom Prešovskej eparchie a v rokoch 1938 – 1939 administrátorom v Chuste na Podkarpatskej Rusi.

## Referencie

## Externé odkazy
* Biskup Dr. Dionýz Nyáradi (1922 – 1927)

|-

|-

|-

Kategória:Biskupi Križevackej eparchie
Kategória:Biskupi Prešovskej eparchie
Milan Šášik

**Milan Šášik** CM (* 17. september 1952, Lehota† 14. júl 2020, Užhorod, Ukrajina) bol gréckokatolícky eparcha Mukačevskej gréckokatolíckej eparchie na Ukrajine a člen Misijnej spoločnosti sv. Vincenta de Paul.

## Životopis
V rokoch 19711976 študoval na Rímskokatolíckej cyrilometodskej bohosloveckej fakulte v Bratislave a Kňazskom seminári sv. Cyrila a Metoda v Bratislave. V roku 1971 tajne vstúpil do Misijnej kongregácie otcov lazaristov *(vincentínov)* kde v roku 1973 zložil večné sľuby.

Kňazskú vysviacku prijal 6. júna 1976 z rúk biskupa a apoštolského administrátora Trnavskej arcidiecézy Júliusa Gábriša. Pôsobil v Trnavskej arcidiecéze ako diecézny kňaz, najprv ako kaplán v  Leopoldove, Preseľanoch a Stupave a neskôr ako farský administrátor, resp. farár v  Banskej Belej, a  Vysokej a Jacovciach. 

V roku 1990 ho provinciál slovenskej provincie Misijnej spoločnosti sv. Vincenta de Paul vyslal na ďalšie teologické štúdia do Ríma, kde v rokoch 19901992 absolvoval štúdium na Pápežskom teologickom inštitúte Teresianum.

Pôsobil na Apoštolskej nunciatúre na Ukrajine v Kyjeve v rokoch 19921998. Od roku 2000 pracoval ako rímskokatolícky farár v ukrajinskom Perečine. 

Dňa 12. novembra 2002 ho pápež sv. Ján Pavol II. vymenoval za apoštolského administrátora Mukačevskej eparchie. Na Slávnosť Zjavenia Pána dňa             6. januára 2003 prijal ako rímskokatolícky kňaz biskupskú konsekráciu spolu s vladykom Jánom Babjakom SJ z rúk pápeža sv. Jána Pavla II. v Bazilike sv. Petra vo Vatikáne. Pápež Benedikt XVI. ho 17. marca 2010 povýšil za riadneho eparchiálneho biskupa Mukačevskej eparchie. 

Zomrel náhle a nečakane zaopatrený sviatosťami v utorok 14. júla 2020 vo večerných hodinách na kŕčové žily a trombózu. Pochovaný bol 20. júla 2020 v krypte Katedrály Povýšenia svätého kríža v Užhorode. Pohrebné obrady viedol prešovský arcibiskup metropolita vladyka Ján Babjak SJ. Ukrajinský prezident Volodymyr Oleksandrovyč Zelenskyj udelil v deň pohrebu vladykovi Milanovi štátne vyznamenanie *Za zásluhy II. stupňa In memoriam*. Zádušná svätá omša za dušu zosnulého vladyku Milana bola odslúžená v jeho rodnej obci Lehota, nitrianskym biskupom Mons. Viliamom Judákom a v Kostole sv. Vincenta de Paul v Bratislave, predsedom Konferencie biskupov Slovenska Mons. Stanislavom Zvolenským. 

Dňa 25. septembra 2020 prezident Zelenskyj po svojom návrate zo Slovenska sa poklonil pamiatke vladyku Milana pri jeho hrobe v Užhorode.

## Referencie

## Externé odkazy
* 
* Milan Šášik na oficiálnej stránke Mukačevskej eparchie: 

Kategória:Biskupi Mukačevskej eparchie
Kategória:Slovenskí gréckokatolícki biskupi
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti z Lehoty (okres Nitra)
Ľubomyr Huzar

Jeho Blaženosť vladyka **Ľubomyr Huzar**, M.S.U. (; * 26. február 1933, Ľvov, Ukrajina – † 31. máj 2017)  bol väčší arcibiskup Ukrajinskej gréckokatolíckej cirkvi.

Počas II. svetovej vojny spolu s rodičmi odišiel z Ukrajiny. Za kňaza Stamfordskej ukrajinskej eparchie v USA bol vysvätený v roku 1958. V roku 1973 vstúpil do studitského monastiera v Taliansku.

V roku 1977 ho bez pápežského súhlasu kardinál Slipyj vysvätil v Ríme za biskupa. V nasledujúcom roku bol vymenovaný za archimandritu studitov v Európe a Amerike. V roku 1995 ho Synoda biskupov Ukrajinskej gréckokatolíckej cirkvi zvolila za Kyjevsko-Vyšhorodského arcibiskupského exarchátu. V roku 1996 bol Synodou vymenovaný za pomocného Ľvovského gréckokatolíckeho biskupa.

V roku 2000 sa stal apoštolským administrátorom Ľvovského väčšieho arcibiskupstva a v nasledujúcom roku bol zvolený za väčšieho arcibiskupa. V tomto úrade pôsobil až do roku 2011.

## Referencie

## Externé odkazy
*životopis Ľubomyra Huzara (v ukrajinčine)

Kategória:Väčší arcibiskupi Ukrajinskej gréckokatolíckej cirkvi
Kategória:Arcibiskupi Kyjevskej archieparchie
Kategória:Ukrajinskí kardináli
Kategória:Osobnosti z Ľvova
Sviatoslav Ševčuk

Jeho Blaženosť vladyka **Sviatoslav Ševčuk** (; * 5. máj 1970, Stryj, Ukrajina) je väčší arcibiskup Ukrajinskej gréckokatolíckej cirkvi.

V rokoch 1991-1999 absolvoval teologické štúdiá v Buenos Aires, Ľvove a v Ríme. Následne pôsobil v rôznych pozíciách ako predstavený bohosloveckého seminára vo Ľvove. V r. 2002-2005 bol vedúcim sekretariátu a osobným sekretárom Jeho Blaženosti Ľubomyra Huzara.

## Biskup
V roku 2009 sa po zvolení Synodou biskupov, stal pomocným biskupom v Buenos Aires v Argentíne a vo Ľvove prijal biskupskú vysviacku. V roku 2010 bol menovaný apoštolským administrátorom buenosaireskej eparchie.

V roku 2011 bol Synodou Ukrajinskej gréckokatolíckej cirkvi zvolený za Kyjevsko-haličského väčšieho arcibiskupa a 27. marca 2011 bol intronizovaný (uvedený do úradu) v patriarchálnom katedrálnom chráme v Kyjeve.

## Patriarchát
Arcibiskup Ševčuk, tak ako aj jeho predchodcovia od arcibiskupa Slipeho používajú titul väčší arcibiskup. Tento titul je podľa CCEO iba o niečo nižší ako titul patriarcha. Rozdiel je v katolíckej cirkvi v tom, že patriarcha iba oznamuje rímskemu pápežovi svoju zvolenie a vyšší arcibiskup žiada rímskeho pápeža o potvrdenie. O titul patriarchálnej cirkvi žiadal arcibiskup už krátko po nástupe do funkcie. Ako povedal, patriarchát je záverečnou fázou vývoja cirkvi. Zatiaľ mu ale pápež v tejto žiadosti nevyhovel. V bežnej komunikácii arcibiskup používa ale titul patriarcha.

## Referencie

## Externé odkazy
* Vladyka Svjatoslav (Ševčuk) – nová hlava Ukrajinskej gréckokatolíckej cirkvi
* Новим Главою УГКЦ став єпископ Святослав (Шевчук)
* Oficiálna stránka Sviatoslava Ševčuka na Facebooku
* Oficiálna stránka Sviatoslava Ševčuka na VKontakte

Kategória:Narodenia v 1970
Kategória:Gréckokatolícki biskupi
Mikuláš Tóth

ThDr. **Mikuláš Tóth** (* 10. august 1833, Mukačevo - † 21. máj 1882) bol gréckokatolícky biskup Prešovskej eparchie.

Gymnázium absolvoval v rumunskom Satu Mare. Teológiu študoval v Budapešti.

18. decembra 1857 ho mukačevský biskup Bazil Popovič v monastieri na Černečej Hore pri Mukačeve vysvätil za kňaza. O tri roky neskôr dosiahol titul doktor teológie a za krátky čas sa stal aj profesorom teológie v Užhorode. Onedlho bol vymenovaný za profesora na univerzite v Budapešti.

3. apríla 1876 ho pápež Pius IX. vymenoval za prešovského eparchu. Biskupskú vysviacku prijal 21. mája 1876 v Užhorode z rúk Jána Pásztelyiho, mukačevského biskupa.

Podporoval cirkevné školstvo ale aj poskytovanie pomoci pre chudobných. V roku 1881 sa mu podarilo založiť eparchiálny seminár. Podarilo sa mu odolávať tlaku maďarizácie.

Mikuláš Tóth zomrel nečakane v roku 1882 v šiestom roku biskupskej služby. Pochovaný bol v krypte prešovskej katedrály.

## Referencie

## Ďalšia literatúra
* TÓTH, Mikuláš. In: 

## Externé odkazy
* Biskup Dr. Mikuláš Tóth (1833-1882)
* Záznam o úmrtí – záznam číslo 23; farnosť Prešov; uvedený aj záznam o uložení do krypty katedrálneho chrámu dňa 24. mája 1882

Kategória:Narodenia v 1833
Kategória:Úmrtia v 1882
Kategória:Osobnosti z Mukačeva
Kategória:Biskupi Prešovskej eparchie
Smrk (Moravsko-sliezske Beskydy)

**Smrk** () je druhý najvyšší vrch v Moravsko-sliezskych Beskydách. Leží na severnej Morave nad obcou Ostravice, približne  južne od Frýdlantu nad Ostravicí. Patrí do CHKO Beskydy.

## Poloha
Nachádza sa v strednej časti pohoria, v geomorfologickom podcelku Radhošťská hornatina a jej časti Radhošťský hřbet. Leží v Moravsko-sliezskom kraji, v okrese Frýdek-Místek a zasahuje na katastrálne územie obcí Ostravice, Čeladná a Staré Hamry. Najbližšími sídlami sú na severnom úpätí ležiaca obec Ostravice, na západnom Čeladná a juhovýchodne situované sú Staré Hamry.

## Opis
Mohutný Smrk tvorí samostatný hrebeň, vedúci od Trojačky () severným smerom. Zoviera ho od západu údolie riečky Čeladenky, od východu údolie rieky Ostravice s Vodnou nádržou Šance. Masív má niekoľko vrcholov: hlavný *Velký Smrk*, *[[Malý Smrk]]* (), *Smrček* a *Malý Smrček*. Severne susedí Smrček () a Skalka (), východným smerom leží Lysá hora () a sedlom oddelený Malý Smrk (), južným Trojačka () a západným Čertův mlýn (), Kněhyně () a Velká Stolová (). Východne sa zvažujúce oblasti odvodňujú kratšie prítoky Ostravice, voda zo západných odteká rovnakým smerom riečkou Čeladenka. Vrcholom vedie značená turistická trasa. Veľká časť hrebeňa je súčasťou rovnomennej prírodnej rezervácie, severovýchodne sa nachádza prírodná rezervácia Bučací potok s mohutnými vodopádmi na Bučacím potoku s celkovou výškou asi . Na hrebeni sa nachádzajú ľudové pomníky študenta Jana Palacha, trénera Ivana Hlinku a speváka Johna Lennona.

### Výhľady
Vrchol Smrku pokrýva súvislý lesný porast, ktorý umožňuje len veľmi obmedzený rozhľad. Z vhodných lokalít možno pozorovať najmä okolité vrchy Moravsko-sliezskych Beskýd a Ostravsko, nezriedka však aj Biele Karpaty, Javorníky, Strážovské vrchy, Malú Fatru, Oravskú Maguru, Kysucké, Oravské a Sliezske Beskydy a Hrubý Jeseník.

## Prístup
* po  červenej značke:
** od severu z obce Ostravice
** od západu z Čeladnej cez rázc. Polana
* po  značke od východu z Bílé cez Staré Hamry
* po  značke od vodnej nádrže Šance cez rázc. Pod Malým Smrkem

## Referencie

## Pozri aj
* Smrk (prírodná rezervácia)
* Moravsko-sliezske Beskydy
* Zoznam vrcholov v Moravsko-sliezskych Beskydách

## Iné projekty

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Kategória:Ostravice (okres Frýdek-Místek)
Kategória:Staré Hamry
Kategória:Čeladná
Štefan Novák

**Štefan Novák** (* 4. december 1879, Ubľa – † 5. september 1932, Budapešť, Maďarsko) bol gréckokatolícky biskup Prešovskej eparchie.

Narodil sa v kňazskej rodine Jána Nováka a jeho manželky Márie rodenej Baloghovej v Ubli. Absolvoval gymnázium v Užhorode. Teológiu vyštudoval v Ostrihome a vo Viedni a ukončil ho v r. 1906 doktorátom.

V r. 1905 bol vysvätený za kňaza.

V r. 1914 bol vysvätený na biskupa a stal sa prešovským eparchom. Je známy ako maďarizátor v oblasti školstva ale aj jazyka cirkevných obradov.

Po tom ako v r. 1918 odišiel do Maďarska bol v r. 1920 uvoľnený z vedenia biskupstva. V r. 1932 v Maďarsku aj zomrel.

## Referencie

## Externé odkazy
* Biskup Dr. Štefan Novák (1914 – 1920)
*Záznam o narodení a krste v matrike záznam číslo 39 – gréckokatolícka farnosť; pokrstený ako István Novák

Kategória:Biskupi Prešovskej eparchie
Kategória:Osobnosti z Uble
Kněhyně (vrch)

**Kněhyně** () je tretí najvyšší vrch v Moravsko-sliezskych Beskydách. Leží na severnej Morave nad obcou Čeladná, približne  južne od Frýdlantu nad Ostravicí. Patrí do CHKO Beskydy.

## Poloha
Nachádza sa v strednej časti pohoria, v geomorfologickom podcelku Radhošťská hornatina a jej časti Radhošťský hřbet. Leží v Moravsko-sliezskom kraji, v okrese Frýdek-Místek a na katastrálnom území obce Čeladná. Najbližšími sídlami sú severným smerom ležiaca Čeladná a Kunčice pod Ondřejníkem, západným Trojanovice a južne situované sú Prostřední a Horní Bečva.

## Opis
Mohutná Kněhyně leží v rázsoche Radhošťského hrebeňa, vedúceho od Radhošťa () východným smerom. Uzlovým vrchom je Čertův mlýn (), kde sa rázsocha pripája na hrebeň, smerujúci južným smerom na Bukovinu (). Severne susedí Malá () a Velká Stolová (), západne Nořičí hora (), Zmrzlý vrch (), Tanečnice () a Čertův mlýn, južne Bukovina a Magurka () a východne dominuje mohutný Smrk (). Východne a južne sa zvažujúce oblasti odvodňujú prítoky Čeladenky do Ostravice, vodu zo západných odvádza Bystrý potok do Lubiny. 

Na vrchol nevedie značená turistická trasa, no červená značka vedie traverzom západným úbočím. Vrcholovú časť tvorí asi  dlhá plošina s výškovým maximom v južnej časti. Na vrchole je geodetický bod a kamenná mohyla s krížom. Veľká časť masívu patrí NPR Kněhyně - Čertův mlýn, vyhlásenej v roku 1982 na ploche . Názov vrchu je staroslovanského pôvodu a znamená sídlo kňažiek, pohanských obradníc, veštkýň a pod. V sedle medzi Kněhyňou a Čertovým mlýnom sa nachádza pomník Partizánskej brigády Jána Žižku a na JV úbočí aj Kněhyňská jaskyňa s  dlhým systémom a najhlbšou pseudokrasovou priepasťou v Česku ().

### Výhľady
Vrchol Kněhyně pokrýva riedky, emisiami narušený porast, umožňujúci obmedzený rozhľad. Z vhodných lokalít možno pozorovať najmä okolité vrchy Moravsko-sliezskych Beskýd, Hostýnsko-vsetínsku hornatinu a Ostravsko, no nezriedka tiež Biele Karpaty, Javorníky, Strážovské vrchy, Malú Fatru, Oravskú Maguru, Kysucké, Oravské a Sliezske Beskydy a Hrubý Jeseník.

## Prístup
V minulosti viedla na vrchol  dlhá odbočka z  značeného turistického chodníka z Horní Čeladné na Pustevny, odbočujúca v sedle medzi Kněhyňou a Čertovým mlýnom. Od roku 2004 je ale odbočka zrušená, čím je prístup na vrchol oficiálne nemožný (na území rezervácie je povolený pohyb iba po značených cestách).

## Referencie

## Pozri aj
* NPR Kněhyně - Čertův mlýn
* Moravsko-sliezske Beskydy
* Zoznam vrcholov v Moravsko-sliezskych Beskydách

## Iné projekty

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Kategória:Čeladná
Rusínska gréckokatolícka cirkev

**Rusínska gréckokatolícka cirkev** je jednou z východných katolíckych cirkví byzantského obradu.

Jej pôvod v súčasnej podobe siaha k Užhorodskej únii z roku 1646. Vtedy sa východní kresťania formálne zjednotili s Rímom a stali sa súčasťou Katolíckej cirkvi.

Z pôvodnej Mukačevskej eparchie boli časom odčlenené územia, ktoré sa stali samostatnými eparchiami. Po 2. svetovej vojne sa základné územie Mukačevskej eparchie ocitlo na území Ukrajiny - v Zakarpatskej oblasti.

Koncom 19. a začiatkom 20. storočia počas veľkých vysťahovaleckých vĺn sa aj obyvateľstvo z rusínskych oblastí začalo sťahovať za živobytím do Ameriky. Postupne tam boli vytvorené štruktúry rusínskej cirkvi, ktoré v súčasnosti vytvárajú už 4 eparchie.

Rusínska gréckokatolícka cirkev v súčasnosti nemá jednotnú spoločnú synodu a tvoria ju 3 nezávislé jednotky na Ukrajine, v USA, Kanade a Česku.

Štruktúra rusínskej cirkvi byzantského obradu v súčasnosti je nasledujúca:

# Mukačevská eparchia (Zakarpatská oblasť na Ukrajine)
# Pittsburghská metropolia (USA a Kanada):
#* Archieparchia Pittsburgh
#* Eparchia Parma
#* Eparchia Passaic
#* Eparchia Phoenix
#* Exarchát svätých Cyrila a Metoda v Toronte
# Apoštolský exarchát v Českej republike

## Externé odkazy
* Mukačevská eparchia
* Pittsburghská archieparchia
* Apoštolský exarchát v Českej republike

## Referencie


Kategória:Gréckokatolícka cirkev
Kategória:Gréckokatolícka cirkev na Ukrajine
Zimné olympijské hry mládeže

**Zimné olympijské hry mládeže** sú súťaže v športových odvetviach, ktoré nevyžadujú sneh alebo ľad. 

## Prehľad
Zimné olympijské hry mládeže sa konajú v rokoch deliteľných štyrmi.

Kategória:Olympijské hry
Motor s protibežnými piestami

thumb|right|Animovaná schéma jednoradového dvojhriadeľového motora s protibežnými piestami
**Motor s protibežnými piestami** je dvojpiestový spaľovací motor, v ktorého každom valci sa pohybujú dva piesty oproti sebe, s kompresným priestorom vytvoreným v strede valca..  

Motory s protibežnými piestami môžu byť vyhotovené ako:
* jednoradové motory - s jedným radom valcov. 
** jednohriadeľové motory - s jedným kľukovým hriadeľom, ktorý môže byť spojený ojnicou priamo s piestom na jednej strane motora a protibežný piest je k nemu pripojený pomocou ďalších vložených členov, alebo umiestneným na boku valcov a oba piesty sú k nemu pripojené vloženými členmi.
** dvojhriadeľové motory - s dvoma kľukovými hriadeľmi na protiľahlých stranách motora.
* dvojradové motory trojhriadeľové s valcami do V
* trojuholníkové motory 
* štvoruholníkové motory 
* ďalšie viacradové viachriadeľové motory

## Pozri aj
* Motor s protiľahlými valcami

## Referencie


Kategória:Konfigurácia piestových spaľovacích motorov
Ján Váli

náhľad|Podpis a pečiatka biskupa Jána Váliho z roku 1900
**Ján Váli** alebo **Ján Vályi** [Váji] (Ivan Valij, ; * 22. september 1837, Ovéncselö – † 19. november 1911, Prešov) bol gréckokatolícky biskup Prešovskej eparchie.

Teológiu študoval v Užhorode a potom získal v r. 1869 vo Viedni doktorát teológie.

V r. 1865 ho biskup Jozef Gaganec vysvätil za kňaza. Po krátkej pastoračnej činnosti bol prefektom v seminári v Užhorode. V r. 1873 sa stal radcom Svätej stolice a neskôr titulárnym kanonikom.

Za biskupa bol vysvätený v r. 1883. Dokončil budovu seminára a staral sa o rozvoj školstva. V reakcii na vysťahovalectvo poslal do Ameriky niekoľko kňazov s misionárskym poslaním.

## Referencie

## Zdroj
* Biskup Dr. Ján Vályi (1837-1911)

Kategória:Biskupi Prešovskej eparchie
Zvyčajný začiatok

**Zvyčajný začiatok** (zriedkavo aj **Obvyklý začiatok** alebo **Obvyklý počiatok**, csl. načálo obýčnoje) je súbor modlitieb, ktorými sa obyčajne začínajú rôzne bohoslužby časoslova alebo pobožnosti v cirkvách byzantského obradu. Nie je to len vstup do bohoslužby ale aj modlitba ako taká.

Po úvodnom vzývaní „Požehnaný Boh náš...“, alebo ak nie je kňaz tak po „Na príhovor našich svätých otcov...“, nasleduje „Sláva tebe, Bože náš, sláva tebe“ a modlitba k Svätému Duchu „Kráľu nebeský...“, ktorá sa v období od Paschy do Zostúpenia Svätého Ducha vynecháva.

Za ňou ide ďalší celok, ktorý sa aj na iných miestách v bohoslužbách často opakuje. Tvorí ho 3-krát Trojsvätá pieseň, Sláva Otcu, modlitba „Presvätá Trojica, zmiluj sa nad nami...“, 3-krát „Pane, zmiluj sa“ a opäť Sláva Otcu po ktorom prichádza modlitba Otče náš. Tu sa pri niektorých pobožnostiach zvyčajný začiatok aj končí.

Najčastejšie však zvyčajný začiatok obsahuje ešte záverečnú časť. Na konci za Otčenášom teda v tom prípade nasleduje 12-krát modlitba „Pane, zmiluj sa“, Sláva Otcu a v úplnom závere je „Poďte, pokloňme sa...“.

Ak sa slávenie viacerých bohoslužieb spája (napr. deviata hodinka a večiereň) tak sa celý zvyčajný začiatok berie iba pred prvou z nich a pred druhou sa hovorí iba „Poďte pokloňme sa...“.

Exkluzívne kňazskými alebo biskupskými časťami sú vo zvyčajnom začiatku iba úvodné zvolanie a doxológia po „Otče náš“, ostatné časti môže prednášať ľud alebo čitateľ.

## Referencie


## Literatúra
* Gajdoš, o. ThLic. Marcel.: "Zvyčajný začiatok." In: *Misionár : Časopis redemptoristickej rodiny.* júl 2017. ročník 34. s. 04-08 . ISSN 1335-1176.

## Externé odkazy
* ZVYČAJNÝ ZAČIATOK - kompletné znenie v slovenčine
* Zvyčajný začiatok v cirkevnej slovančine a slovenčine (paralelne) 

Kategória:Gréckokatolícka cirkev
Kategória:Kresťanské modlitby
Kategória:Kresťanská liturgia
Kategória:Liturgia hodín
2. hokejová liga (Slovensko) 2003/2004

**2. hokejová liga (Slovensko) 2003/2004** bola jedenástou sezónou 2. hokejovej ligy. Súťaž bola rozdelená do dvoch skupín. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HK Trnava, ktoré vo finále porazilo družstvo HK Brezno 2:0 na zápasy v sérii hranej na dva víťazné zápasy a postúpilo do 1. hokejovej ligy.

## Základná časť

### Skupina západ

### Skupina východ

## O postup

* HK Brezno - **[[HK Trnava]]** **4:6** a 2:3sn

## Externé odkazy
* Denník Šport, príloha pred štartom extraligy, 2004

Kategória:Sezóny slovenskej hokejovej ligy
Kategória:Ľadový hokej v 2003
Kategória:Ľadový hokej v 2004
Herk-de-Stad

**Herk-de-Stad** je belgické mesto vo Flámskom regióne v provincii Limbursko. 

## Obyvateľstvo
Mesto má približne 9 136 obyvateľov (2010).

## Mestské časti
Od 1. januára 1977 mesto Herk-de-Stad pozostáva z týchto častí (bývalých obcí):
* Herk-de-Stad
* Berbroek
* Donk
* Schulen

## Referencie


## Iné projekty

## Externé odkazy
* Oficiálne stránky mesta

Kategória:Mestá v Belgicku
Nicejské vyznanie viery

**Nicejské vyznanie viery** (iné názvy: **nikejské/nikajské/nikájske/níkajské vyznanie viery, nikejské/nikajské/nikájske/níkajské krédo**) je kresťanské vyznanie viery prijaté na prvom všeobecnom cirkevnom sneme v Nicei v roku 325. Neskôr bolo na druhom všeobecnom sneme (teda ekumenickom koncile) v Konštantínopole rozšírené a vzniklo Nicejsko-konštantínopolské vyznanie viery, ktoré sa dodnes používa v kresťanských cirkvách.

## Znenie

Preklad *Výkladu viery 318 otcov* prvého nicejského ekumenického snemu z gréčtiny, snažiaci sa o čo najväčšiu vernosť originálu:


*Veríme v jedného Boha, vševládneho Otca, Stvoriteľa všetkého viditeľného aj neviditeľného.*
*A v jedného Pána, Ježiša Krista, jednorodeného Božieho Syna, zrodeného z Otca, to jest z podstaty Otca, Boha z Boha, Svetlo zo Svetla, pravého Boha z pravého Boha, zrodeného, nie stvoreného, jednej podstaty s Otcom, skrze ktorého vzniklo všetko - to, čo je na nebi, aj to, čo je na zemi - ktorý pre nás ľudí a pre našu spásu zostúpil a vtelil sa, stal sa človekom, trpel a na tretí deň vstal (z mŕtvych), vystúpil do nebies, príde súdiť živých i mŕtvych.*
*A vo Svätého Ducha.*
*Tých však, ktorí hovoria „Bol čas, keď nebol“ a „Pred svojím zrodením nebol“ a že vznikol z nebytia alebo z inej hypostázy či podstaty, čo tvrdia, že Boží Syn podlieha zmene či premene, tých všeobecná a apoštolská Cirkev anatematizuje.*


## Pozri aj
*  Nicejsko-konštantínopolské vyznanie viery
* Apoštolské vyznanie viery

## Referencie

Kategória:Kresťanstvo
Kategória:Kresťanské kréda
Vladyka (cirkev)

**Vladyka** je označenie pre gréckokatolíckeho a pravoslávneho biskupa.

Vo východných cirkvách sa na rozdiel od západnej cirkvi používa s menom biskupa pomenovanie vladyka, bez ohľadu na to či ide o eparchiálneho biskupa, pomocného biskupa, arcibiskupa, metropolitu alebo patriarchu.

V závislosti od hodnosti biskupa sa ešte používa aj označenie Jeho Preosvietenosť (pre biskupa), Jeho Vysokopreosvietenosť (pre arcibiskupa a metropolitu), Jeho Blaženosť (pre patriarchu a väčšieho arcibiskupa).

Kategória:Gréckokatolícka cirkev
Kategória:Pravoslávne cirkvi
Kategória:Cirkevné tituly
Kategória:Biskupi
Vikariát

**Vikariát** je cirkevná územná jednotka, ktorá zahŕňa väčšie územie.

Pre správu biskupského vikariátu biskup obyčajne menuje vikára, ktorý je kňazom, prípadne pomocným biskupom. Správcu apoštolského vikariátu menuje rímsky pápež, môže ním byť kňaz alebo aj biskup.

## Pozri aj
* Vikár

Kategória:Kresťanstvo
Vikár

**Vikár** (z ) môže byť:
* v katolíckej cirkvi označenie viacerých funkcií
** farský vikár - zástupca farára, pozri kaplán
** priamy zástupca biskupa, pozri generálny vikár
** zástupca biskupa pre určitú oblasť, pozri biskupský vikár
** zástupca biskupa, vykonávajúci jurisdikčnú biskupskú moc (tzv. oficiál), pozri súdny vikár
** pápežom menovaný menovaný prelát, pápežský legát, nuncius alebo administrátor poverený riadením niektorého úradu namiesto riadneho správcu, pozri apoštolský vikár
** v minulosti kňaz, ktorý v období sedisvakancie zastupoval ordinára, pozri kapitulárny vikár
* v anglikánskej cirkvi označenie kňaza, pozri vikár (anglikánska cirkev)
* v protestantských cirkvách označenie absolventa alebo študenta teológie, pozri vikár (protestantizmus)
* v Cirkvi československej husitskej označenie farára, ktorý koordinuje činnosť ďalších farárov, pozri vikár (husitská cirkev)
Pacific Coliseum

**Pacific Coliseum** je športový štadión vo Vancouveri v kanadskej provincii Britská Kolumbia. Dokončený bol v roku 1968, nachádza sa v Hastings Parku, na mieste kde sa každý rok koná veľtrh Pacific National Exhibition (PNE). Má kapacitu 16 281 divákov (počas hokejových zápasov), svoje domáce zápasy v ňom hráva hokejový klub Vancouver Giants z WHL. Koná sa v ňom tiež množstvo koncertov a iných podujatí.

V minulosti v ňom sídlil hokejový klub Vancouver Canucks, v rokoch 19681970, keď ešte hral vo WHL a v rokoch 19701995, keď už pôsobil v NHL. Medzi jeho ďalších nájomcov patril v rokoch 19731975 hokejový klub Vancouver Blazers z WHA a v sezóne 1994/1995 inline hokejový klub Vancouver Voodoo z RHI.

Počas zimných olympijských hier v roku 2010 sa v ňom konali zápolenia v krasokorčuľovaní a v šortreku.

## Referencie

## Externé odkazy
*Pacific Coliseum na stránke veľtrhu PNE 

Kategória:Hokejové štadióny v Kanade
Kategória:Športoviská na Zimných olympijských hrách 2010
Kategória:Šport vo Vancouveri
Kategória:Stavby vo Vancouveri
Kategória:Architektúra z 1968
Chevrolet Aveo

right|thumb|Chevrolet Aveo sedan

**Chevrolet Aveo** je malý automobil, ktorý vyrába spoločnosť GM Daewoo od roku 2002. Predáva sa v 120 krajinách pod šiestimi značkami (Chevrolet, Daewoo, Holden, Pontiac a Suzuki). Prvá generácia sa pôvodne volala **Daewoo Kalos** a domácim trhom bola Kórejská republika, neskôr sa názov zmenil na **Daewoo Gentra**. Na iných trhoch sa prvá generácia predávala ako **Holden Barina** v Australázii, **Pontiac G3** v USA a neskôr v Kanade, predtým v Kanade ako **Pontiac Wave** a v súčasnosti v Kanade ako **Suzuki Swift+**.

Druhá generácia bola uvedená v januári 2011, pod globálnym označením "Chevrolet Aveo", v Severnej Amerike ako **Chevrolet Sonic** a v Australázii ako "Holden Barina".

## Referencie

## Iné projekty

## Zdroj

Aveo
Kategória:Malé automobily
Kategória:Automobily s predným náhonom
Protopresbyterát

**Protopresbyterát** (často nesprávne aj **protopresbyteriát**) je označenie územného obvodu pozostávajúceho z viacerých farností používané vo východných cirkvách.

Počet farností v protopresbyteráte sa môže rôzniť od konkrétnych podmienok danej eparchie alebo exarchátu.

Na čele protopresbyterátu stojí kňaz, ktorý sa nazýva protopresbyter, a v súčinnosti s biskupom koordinuje činnosť cirkvi v protopresbyteráte.

V gréckokatolíckej cirkvi na Slovensku sa kedysi pod latinským vplyvom používal namiesto termínu protopresbyterát pojem dekanát, v súčasnosti sa však obnovilo používanie tohoto termínu špecifického pre kresťanský Východ.

## Referencie


## Pozri aj
* Dekanát (cirkevná územná jednotka)
Kategória:Gréckokatolícka cirkev
Kategória:Pravoslávne cirkvi
Jobaria

thumb|left|Lebka rodu Jobaria
***Jobaria*** bol rod dinosaura, presnejšie sauropóda. Jeho jediný druh je ***Jobaria tiguidensis***.

Žil v období spodnej jury (stupne bat a oxford, asi pred 164 až 161 miliónmi rokov), na území dnešnej severnej Afriky. Veľmi dobre zachovanú kostru objavil v roku 1997 americký paleontológ Paul Sereno, ktorý neskôr tohto plazopanvového dinosaura taktiež opísal.

Názov „Jobaria“ je odvodený od legendárnej obludy miestnych dejín. Tento pomerne veľký dinosaurus dosahoval dĺžku asi 18 metrov a bol pravdepodobne primitívnym zástupcom Eusauropoda, nepatriacimi ešte medzi vyspelejšie Neosauropoda. Tomu nasvedčuje aj primitívna stavba chvostových a chrbtových stavcov a lyžicovo tvarované zuby. Podľa Serena sa tento obor dokázal vztyčovať na zadných končatinách, aby dosiahol vyššie za potravou alebo ak sa chcel ubrániť útokom dravých dinosaurov.

## Referencie
* 

Kategória:Sauropoda
Kategória:Jurské dinosaury
Kategória:Dinosaury z Afriky
Chevrolet Lacetti

right|thumb|Chevrolet Lacetti
right|thumb|Pohľad zozadu

**Chevrolet Lacetti** alebo **Daewoo Lacetii** alebo **Chevrolet Optra** je automobil nižšej strednej triedy, ktorý vyrába kórejská spoločnosť GM Daewoo.

Vyrába sa od roku 2002. Do konca roku 2004 sa nazýval Daewoo Lacetti, potom bol premenovaný. Na mnohých trhoch sa predával iba ako hatchback, niekde aj ako sedan a kombi, ktoré sa inak volali Daewoo Nubira.

7. mája 2006 bol automobil v televíznom programe Top Gear označený ako „cenovo dostupný automobil“.

## Motory
* 1,4 L E-TEC II – 69&nbsp;kW (93 koní) pri 6300 ot. / min
* 1,6 L E-TEC II – 80&nbsp;kW (108 koní) pri 5800 ot. / min
* 1,8 L E-TEC II – 90&nbsp;kW (120 koní) pri 5800 ot. / min
* 2,0 L E-TEC II – 101&nbsp;kW (132 koní) pri 5800 ot. / min

## Názvy

## Iné projekty

## Zdroj

Lacetti
Kategória:Automobily nižšej strednej triedy
2. hokejová liga (Slovensko) 2004/2005

**2. hokejová liga (Slovensko) 2004/2005** bola dvanástou sezónou 2. hokejovej ligy. Súťaž bola rozdelená do dvoch skupín. Prví z každej skupiny sa stretli vo vzájomných zápasoch o postup do 1. hokejovej ligy. Víťazom sa stalo družstvo HKm Humenné, ktoré vo finále porazilo družstvo HK Lokomotíva Nové Zámky 2:0 na zápasy v sérii hranej na dva víťazné zápasy a postúpilo do 1. hokejovej ligy.

## Základná časť
### Skupina západ

### Skupina východ

## O postup

* HK Lokomotíva Nové Zámky - **[[HKm Humenné]]** **3:4sn** a 2:5

## Externé odkazy
* SZĽH sezóna 2004/2005 

Kategória:Sezóny slovenskej hokejovej ligy
Kategória:Ľadový hokej v 2004
Kategória:Ľadový hokej v 2005
Vysoká (Vsetínske vrchy)

**Vysoká** () je najvyšší vrch Hostýnsko-vsetínskej hornatiny v Česku. Leží nad obcou Horní Bečva, približne  východne od Rožnova pod Radhoštěm. Na vrchole sa nachádza turistický prístrešok a na severných svahoch vo výške  pramení Rožnovská Bečva.

## Poloha
Nachádza sa vo východnej časti Hostýnsko-vsetínskej hornatiny, v geomorfologickom podcelku Vsetínske vrchy a časti Východosoláňský hřbet. Vrch leží na území Zlínskeho kraja, v okrese Vsetín a zasahuje na katastrálne územie obcí Horní Bečva a Velké Karlovice. Najbližšími sídlami sú severozápadne situovaná Horní Bečva a juhozápadne ležiace Velké Karlovice, severovýchodne sa nachádza Bílá a juhovýchodne Makov. Oblasť je súčasťou CHKO Beskydy.

## Opis
Vysoká leží v blízkosti česko-slovenskej hranice, v hrebeni, ktorý vedie z Bumbálky západným smerom na Polanu (). Severne sa nachádza Kněhyně (), Smrk () a Lysá hora (), východne Konečná (), Čarták (), Polianky (), Beskydok () a Kykula (), južne Hričovec (), Lemešná (), Veľký Javorník (), Stratenec () a Miloňová () a západne Boráčina (), Polana (), Jezerné () a Radhošť (). Južné svahy odvodňujú prítoky Vsetínskej Bečvy, severné sú prameniskom Rožnovskej Bečvy (povodie Moravy) a voda zo severovýchodných odteká do rieky Ostravice v povodí Odry. Vrcholom prechádza značená turistická trasa.

### Výhľady
Súvislý lesný porast vrcholu neumožňuje rozhľad. Z lokalít s riedkou vegetáciou je možné pozorovať najmä okolité Vsetínské vrchy, Moravsko-sliezske Beskydy, Javorníky, Biele Karpaty a Vizovickú vrchovinu, nezriedka však tiež Malú Fatru a Kysucké Beskydy.

## Prístup
* po  červenej turistickej značke:
** od západu z rázc. Čarták cez Polanu
** od východu z Bumbálky cez rázc. Třeštík
* po  žltej značke cez rázc. Polana:
** od severu z obce Horní Bečva 
** od juhu z obce Velké Karlovice

## Referencie

## Pozri aj
* Hostýnsko-vsetínská hornatina
* Vsetínske vrchy

## Externé odkazy
* Poloha na turistickej mape

Kategória:Vrchy v okrese Vsetín
Kategória:Tisícovky v Česku
Kategória:Vrchy v Hostýnsko-vsetínskej hornatine
Čatár

thumb|110px|'' Čatár'' (OR-5)

**Čatár** je vojenská hodnosť, hierarchicky zaradená medzi poddôstojníkov. V Ozbrojených silách Slovenskej republiky je to štvrtá najnižšia vojenská hodnosť, vyššia ako desiatnik, nižšia ako rotný. V klasifikácii NATO má označenie OR-5. Je teda približne ekvivalentná k hodnosti seržant (môže mať viaceré stupne) v mnohých ozbrojených silách.

V ozbrojených silách Slovenskej republiky (1939 – 1945) sa v období 15.október 1940 - 8. máj 1945 používalo označenie **čatník**.

## Postupnosť

## Pozri aj
* Vojenská hodnosť

## Referencie

Kategória:Vojenské hodnosti
Major

**Major** je policajná a vojenská hodnosť. V slovenskej armáde patrí k vyšším dôstojníckym a je štvrtá, v policajnom zbore piata najvyššia dôstojnícka hodnosť. Hodnosť je vyššia ako kapitán a nižšia ako podplukovník. V klasifikácii NATO má major označenie OF-3. 

## Postupnosť

## Pozri aj
* Vojenská hodnosť

## Ekvivalenty v iných krajinách

* Jagran (جګړن) (Afganistan)
* 少校 (Shaoxiao) (Čína)
* Ra'Ed (راىد) (Egypt a ďalšie arabské krajiny)
* Commandant (Francúzsko) 
* Tagmatarchis (Ταγματάρχης) (Grécko a Cyprus)
* Bojnik (Chorvátsko)
* Commandant (Írsko)
* Rav seren (רב סרן) (Izrael)
* Mayor (Indonézia)
* Shousa (Japonsko)
* 소좌 (Severná Kórea)
* 소령 (Južná Kórea)
* Mejar (Malajzia)
* Sturmbannführer (Schutzstaffel a iné ozbrojené zložky Tretej ríše)
* Comandante (Španielsko)
* Binbaşı (Turecko)
* Thiếu Tá (Vietnam)

## Majori v armádach sveta

Súbor:EgyptianArmyInsignia-Major.svg|Egypt
Súbor:ES-Army-OF3.png|Estónsko
Súbor:Nl-landmacht-majoor.svg|Holandsko
Súbor:Bojnik.jpg|Chorvátsko (Bojnik)
Súbor:Rank insignia of mayor of the Colombian Army.svg|Kolumbia

Súbor:DH251-Major.png|Nemecko
Súbor:Rank Army Hungary OF-03.svg|Maďarsko

Súbor:RO-Army-OF3.png|Rumunsko
Súbor:RAF A F3Maj 2010parad.png|Rusko
Súbor:Army-USA-OF-03.svg|Spojené štáty
Súbor:IT-Army-OF3.svg|Taliansko


### Majori v leteckých silách


Súbor:major fab.gif|Brazília
Súbor:RDAF Maj.svg|Dánsko
Súbor:Major Lotnicze.png|Poľsko
Súbor:US Air Force O4 shoulderboard.svg|Spojené štáty


## Zdroj

Kategória:Vojenské hodnosti
Majstrovstvá Európy v ľadovom hokeji 1926

**Majstrovstvá Európy v ľadovom hokeji 1926** boli jedenáste majstrovstvá Európy v ľadovom hokeji, ktoré sa uskutočnili v dňoch 11. až 18. januára 1926 vo švajčiarskom Davose. Po ME v rokoch 1910 v Les Avants a 1922 v St. Moritzi to boli tretie majstrovstvá Európy, ktoré sa konali vo Švajčiarsku. 

Boli to dovtedy najdlhšie trvajúce majstrovstvá Európy. Zúčastnil sa ich rekordný počet 9 krajín, trojnásobne viac než na ME konaných vo Švajčiarsku v roku 1922 a účastníci odohrali spolu 25 zápasov. 

## Hrací systém
*účastníci boli rozdelení do troch trojčlenných základných skupín, z ktorých:
**víťazi postúpili priamo do finálovej skupiny
**tímy na druhých miestach vytvorili tzv. skupinu o štvrtého finalistu, ktorej víťaz sa stal štvrtým účastníkom finálovej skupiny
**mužstvá na posledných miestach v základných skupinách odohrali súťaž útechy
*štyria účastníci finálovej skupiny sa stretli systémom každý s každým o titul a medaily
*víťaz súťaže útechy odohral stretnutie o 6. miesto s tímom, ktorý v skupine o štvrtého finalistu skončil na poslednom mieste

## Titul pre domáce Švajčiarsko
Majstrom Európy sa prvýkrát v histórii stalo domáce Švajčiarsko pred Česko-Slovenskom, Rakúskom a reprezentáciou Spojeného kráľovstva.

### Poradie v základných skupinách
**Skupina A:**
1. Česko-Slovensko 4 b., 2. Belgicko 2 b., 3. Španielsko 0 b.
**Skupina B:**
1. Rakúsko 4 b., 2. Francúzsko 2 b., 3. Poľsko 0 b.
**Skupina C:**
1. Švajčiarsko 4 b., 2. Spojené kráľovstvo 2 b., 3. Taliansko 0 b.

### Skupina o štvrtého postupujúceho

Do finálovej skupiny postúpilo Spojené kráľovstvo.

### Finálová skupina

### Opakované finále

### Súťaž útechy

### Stretnutie o 6. miesto

### Konečné poradie
#
#
#
#
#
#
#
#
#

## Zdroje
* 

Kategória:Ľadový hokej v 1926
Kategória:Majstrovstvá Európy v ľadovom hokeji
Kategória:Ľadový hokej vo Švajčiarsku
Prodromálne štádium

**Prodromálne štádium** (z gréckeho *prodromos*) je súbor nešpecifických príznakov ohlasujúcich príchod choroby. Málo vžitý je slovenský výraz *predchorobné štádium*. K najčastejším symptómom patria neurčité (nešpecifické) príznaky, napríklad únava, zvýšená dráždivosť, zmena nálady, bolesti hlavy, úzkosti, nesústredenosť, nechutenstvo, nespavosť.

## Zdroje
* 
* 

Kategória:Symptómy
Oerlikon (Zürich)

náhľad|Poloha Oerlikonu v rámci Zürichu
**Oerlikon** je mestská časť švajčiarskeho mesta Zürich. Do roku 1934 bol samostatnou obcou, dnes je spolu s Affolternom a Seebachom súčasťou jedenásteho zürišského obvodu.

## Galéria

Súbor:Zürich Oerlikon Gebäude.JPG|Železničná stanica Oerlikon
Súbor:Zürich - Oerlikon - Gygerkarte 1667.jpg|Oerlikon a okolie v roku 1667

## Zdroje

## Iné projekty

Kategória:Zürich
Pravoslávny

**Pravoslávny** (gr. ορθόδοξος) je pojem, ktorý sa v kresťanstve používa na označenie niektorých cirkví. Pôvodné grécke slovo obsahuje dve časti: *orthos* - priamy, rovný a *doxa* - sláva, mienka. Preložiť ho teda okrem slova *pravoslávny* možno aj ako *pravoverný*.

Slovo pravoslávny sa nachádza už v dokumentoch 1. konštantínopolského cirkevného snemu z roku 381.

Za pravoslávne sa zvyčajne považujú cirkvi, ktoré sú vo vzájomnom cirkevnom spoločenstve, a ktoré po východnej schizme prestali byť v spoločenstve s rímskym biskupom a za prvého medzi patriarchami uznávajú koštantínopolského patriarchu. Tieto cirkvi obyčajne nesú názov východná Pravoslávna cirkev.

## Katolícke ponímanie pravoslávnosti

V chápaní Katolíckej cirkvi sa pravoslávnymi rozumejú cirkvi, ktoré prijali učenie Efezského a Chalcedónskeho ekumenického snemu. Niektoré cirkvi neprijali tieto snemy z historických dôvodov a preto sa aj tieto cirkvi môžu nazývať pravoslávnymi. Iná mienka hovorí, že pravoslávnymi sú tí, ktorí rešpektujú prvých sedem ekumenických snemov, čo sa dá aplikovať nielen na pravoslávne ale aj na katolícke a predchalcedónske cirkvi.

Iný prístup zo strany Katolíckej cirkvi uznáva za ortodoxných (teda plne pravoslávnych aj pravoverných) iba tých, ktorí sú cirkevnom spoločenstve s rímskym biskupom (pápežom). V tom prípade sa za pravoslávne dajú považovať iba katolícke cirkvi.

## Externé odkazy
*Užívanie slova "pravoslávny"

Kategória:Kresťanstvo
Apoštolské vyznanie viery

[náhľad|631x631bod|Ilustrácia z [13. storočie|13. storočia zobrazujúca Apoštolské vyznanie]]
**Apoštolské vyznanie viery** alebo **Verím v Boha** je vyznanie viery používané najmä na kresťanskom Západe, ktorým veriaci vyznávajú svoju vieru. Patrí medzi tzv. veľké vyznania viery. Skladá sa z 12 článkov. Okrem bohoslužieb sa používa aj na začiatku niektorých modlitieb, ako je napr. ruženec. Je súčasťou učenia rímskokatolíckej, anglikánskej, luteránskej, starokatolíckej a aj iných cirkví. 

Podľa legendy ho spísali apoštoli na desiaty deň po Ježišovom nanebovstúpení.

## Preklady

### Rímskokatolícka cirkev
Súčasný preklad používaný v rímskokatolíckej cirkvi znie:


Verím v Boha, Otca všemohúceho,
Stvoriteľa neba i zeme,

i v Ježiša Krista, jeho jediného Syna, nášho Pána,
ktorý sa počal z Ducha Svätého,
narodil sa z Márie Panny,
trpel za vlády Poncia Piláta,
bol ukrižovaný, umrel a bol pochovaný.
Zostúpil k zosnulým,
tretieho dňa vstal z mŕtvych,
vystúpil na nebesia,
sedí po pravici Boha Otca všemohúceho.
Odtiaľ príde súdiť živých i mŕtvych.

Verím v Ducha Svätého,
v svätú Cirkev katolícku,
v spoločenstvo svätých,
v odpustenie hriechov,
vo vzkriesenie tela
a v život večný. Amen.


### Evanjelická cirkev augsburského vyznania
Text Evanjelickej cirkvi a. v. znie:


Verím v Boha Otca všemohúceho, Stvoriteľa neba i zeme.
Verím v Ježiša Krista, Syna Jeho jediného, Pána nášho, ktorý sa počal z Ducha Svätého, narodil sa z Márie panny, trpel pod Pontským Pilátom, ukrižovaný umrel a pochovaný bol; zostúpil do pekiel, v tretí deň vstal z mŕtvych, vstúpil na nebesá, sedí na pravici Boha Otca všemohúceho; odtiaľ príde súdiť živých i mŕtvych.
Verím v Ducha Svätého, svätú cirkev všeobecnú, spoločenstvo svätých, hriechov odpustenie, tela z mŕtvych vzkriesenie a život večný. Amen.


## Pozri aj
* Nicejsko-carihradské vyznanie viery
*Atanaziánske vyznanie viery

## Referencie

Kategória:Kresťanské kréda
Kategória:Omša
Kategória:Kresťanské modlitby
Kategória:Krst
Rakúsko na Letných olympijských hrách 2012

**[[Rakúsko]] na [[Letné olympijské hry 2012|Letných olympijských hrách 2012]]** bude reprezentovať minimálne 70 športovcov 17 športoch .

## Reprezentanti
### Streľba
#### Muži

## Externé odkazy
* Oficiálna stránka Letných olympijských hier 2012  
*Oficiálna stránka Rakúskeho olympijského výboru 

Kategória:Rakúsko na Letných olympijských hrách
Kategória:Krajiny na Letných olympijských hrách 2012
Magnirostris

**Magnirostris** bol rod malého rohatého dinosaura, ktorý žil v období vrchnej kriedy (asi pred 80 miliónmi rokov) na území dnešného Mongolska. Od ostatných protoceratopsidov sa líšil značne veľkým zobákom a začínajúcim vývojom nadočnicových rohov.

## Dejiny
Typový a jediný druh tohto rodu **Magnirostris dodsoni** (pomenovaný na počesť paleontológa Petera Dodsona) bol opísaný podľa takmer kompletnej lebky v roku 2003, objavenej v púšti Gobi (súvrstvie Bayan Mandahu) v rámci spoločnej čínsko-kanadskej expedície. Môže však ísť o jedinca rodu Bagaceratops.

## Referencie
* 

Kategória:Ceratopsia
Oerlikon

**Oerlikon** môže byť:

* švajčiarska priemyselná spoločnosť, pozri OC Oerlikon
* švajčiarska zbrojárska spoločnosť, pozri Oerlikon Contraves
* mestská časť v Zürichu, pozri Oerlikon (Zürich)
* výrobná značka trolejbusu, pozri FBW/Oerlikon
Fenrir

náhľad|175px|"Spútanie Fenrisa" (1909) Dorothy Hardy.
**Fenrir** (starosev. „*obyvateľ močiara*“), **Fenrisúlfr** (starosev. „*vlk Fenris*“), **Hródvitnir**  (starosev. „*slávny vlk*“), alebo tiež **Vánagandr** (starosev. „*príšera rieky Ván*“) je v severskej mytológií hrôzostrašný vlk. Je spomenutý v *[[Poetická Edda|Poetickej Edde]]*, *[[Prozaická Edda|Prozaickej Edde]]* a *[[Heimskringla|Heimskringle]]*. V oboch *Eddách* je Fenrir otec vlkov Skölla a Hatiho Hródvitnisson, synom Lokiho a je predurčený zabiť boha Odina počas udalostí Ragnaröku, avšak bude zabitý Odinovým synom Vídarrom.

V Prozaickej Edde sú ďalšie informácie o Fenrirovi, vrátane jeho rýchleho rastu a spútania zato, že ukúsne Týrovi pravú ruku. Fenrirova podobizeň je zobrazená na rôznych predmetoch a v literatúre. 

## Svedectvá
### ''Poetická Edda''
Fenrir sa spomína v troch strofách básne *[[Völuspá]]* a dvoch strofách básne *[[Vafþrúdnismál]]*. V 40. strofe básne *Völuspá* prezrádza völva Odinovi, že na východe sedí stará žena v lese Járnvidr „a chová tam Fenrirových potomkov.  Jeden z nich bude naháňať mesiac v trollej koži “. Neskôr v básni völva predpovedá, že Odina zje Fenrir počas Ragnaröku:
náhľad|300px|"Bitka bohov" (1882) Friedrich Wilhelm Heine.

:Potom naplní sa druhý
:Hlínov zármutok,
:keď Odin do boja,
:s vlkom ide
:a Beliho vrah,
:proti Surtrovi.
:Nato drahý priateľ
:Friggin padne.
 
V nasledujúcich strofách völva opisuje, že Odinovo „vysoké dieťa Triumfu Otca“ (jeho syn Vídarr) príde a zabije beštiu a s jeho rukami zabodne meč do srdca  „Hvedrungrovho syna" – pomstí tak smrť svojho otca.
V prvej z dvoch strof spomínajúcich Fenrira vo *Vafþrúdnismály* sa Odin pýta múdreho jötunna Vafþrúdnira:

:„Veľa som cestoval, veľa som vyskúšal,
:často skúšal som Sily;
:odkiaľ príde slnko do jemného neba,
:keď Fenrir zaútočil na toto? “

V nasledujúcej strofe Vafþrúdnir odpovedá, že Sól (tu spomínaná ako Álfrödull) ponesie dcéra pred Fenrirovým útokom na ňu, a že dcéra by mala pokračovať v púti jej zosnulej matky po nebesiach.

### ''Prozaická Edda''
V *Prozaickej Edde* sa Fenrir spomína v troch knihách: *[[Gylfaginning]]*, *[[Skáldskaparmál]]* a *[[Háttatal]]*.
## Zdroj

Kategória:Severská mytológia
Mount Shuksan

**Mount Shuksan** je vrch a samostatný masív v Kaskádových vrchoch, dosahuje výšku   a je zaľadnený. Leží v národnom parku North Cascades na severe amerického štátu Washington. Nachádza sa východne od Mount Baker, takmer 19 kilometrov od kanadsko-americkej hranice.

Meno *Shuksan* pochádza z jazyka indiánskeho kmeňa Lummijov a znamená „vysoký vrch“.

Vrch tvoria metabazalty, slabo premenené oceánske čadiče (staré asi 150 miliónov rokov), ktoré boli premenené asi pred 120 miliónmi rokov v kriede, keď sa Eastonský teran zrazil so západným pobrežím Severnej Ameriky. Vrch je erodovaným zvyškom násunového zlomu, ktorý vznikol kolíziou teranu s kontinentom.

Mount Shuksan je jedným z najčastejšie fotografovaných vrchov Kaskádových vrchov. Najznámejšie a najbežnejšie sú fotografie s jeho odrazom v jazere Picture Lake neďaleko lyžiarskeho strediska Mount Baker. Štátna cesta 542 známa ako Mount Baker Highway je otvorená aj v zime a vedie k lyžiarskemu stredisku, v lete sa dá po ceste dostať aj ďalej.

Na juhovýchodnom svahu vrchu sa nachádzajú vodopády Sulphide Creek Waterfalls, ktoré sú jednými z najvyšších v Severnej Amerike. Ďalšie štyri vysoké vodopády, Mount Shuksan Waterfalls, pochádzajú z malých snežných polí.

Jedným z vedľajších vrcholkov vrchu je Seahpo Peak.

## Referencie

## Externé odkazy
* Mount Shuksan Geographic Names Information System, United States Geological Survey
* Mount Shuksan na Peakware.com

Kategória:Vrchy v štáte Washington
Kategória:Kaskádové vrchy
Kategória:Dvojtisícovky v USA
Katedrála svätej Hedvigy (Berlín)

náhľad|Katedrála svätej Hedvigy v Berlíne
**Katedrála svätej Hedvigy** ( *Sankt-Hedwigs-Kathedrale*) je hlavný a najväčší rímskokatolícky chrám v Berlíne, katedrála berlínskej rímskokatolíckej arcidiecézy, od roku 1927 nesie titul basilica minor.

## Dejiny
Bola postavená v rokoch 1747 až 1773 v klasicistickom architektonickom štýle. Veľmi sa podobá na Panteón v Ríme. Postavená bola ako prvý rímskokatolícky chrám po období reformácie, keď sa obyvateľstvo východnej časti Nemecka priklonilo k protestantizmu. Keď pruský kráľ Fridrich II. porazil cisárovnú Máriu Teréziu a získal hospodársky vyspelé Sliezsko, naraz sa v prevažne protestantskom kráľovstve ocitla silná komunita rímskych katolíkov. Práve tí žili v nedávno pripojenom Sliezsku a postupne sa sťahovali aj do hlavného mesta Berlína. Fridrich II. sa rozhodol vybudovať dôstojný chrám pre stále zvyšujúci sa počet rímskych katolíkov v Berlíne. Po troch deleniach Poľska sa v Prusku ocitla aj ďalšia silná komunita rímskych katolíkov z pripojených území Poľska. Katedrála sa tak stala hlavným rímskokatolíckym svätostánkom berlínskych katolíkov.

## Iné projekty

## Externé odkazy
* Oficiálna stránka

## Zdroj

Hedwig
Berlin, Sankt-Hedwigs-Kathedrale
Kategória:Baziliky minor v Nemecku
Kategória:Klasicistické kostoly
Kategória:Architektúra v 18. storočí
Kategória:Rímskokatolícke kostoly v Nemecku
Kategória:Neoklasicistické stavby v Nemecku
Fyziológia človeka

**Fyziológia človeka** alebo **lekárska fyziológia** je veda, zaoberajúca sa štúdiom fungovania ľudského organizmu. Patrí k základným odborom medicíny. Ako odbor nie je presne vymedzená a hraničí s ďalšími vedami, ako sú biochémia, molekulárna biológia, biofyzika, genetika, imunológia, anatómia a patologická fyziológia. Jej cieľom je pochopenie a vysvetlenie fyzikálnych, biochemických a biologických princípov fungovania procesov v ľudskom tele. Na úrovni základných procesov splýva so všeobecnou fyziológiou.

## Rozdelenie
Fyziológiu človeka možno rozdeliť na pododbory:
**neurofyziológia*
**fyziológia opornej a pohybovej sústavy*
**fyziológia krvi a krvného obehu*
**fyziológia dýchacej sústavy*
**fyziológia tráviacej sústavy*
**fyziológia vylučovacej sústavy*
**fyziológia pohlavnej sústavy*
**fyziológia kože*
**fyziológia žliaz s vnútornou sekréciou*
**fyziológia imunitného systému*
**fyziológia rastu a starnutia*
Delenie je neúplné, rôzne zdroje používajú rôzne systémy.

## Zdroj
*

Kategória:Fyziológia